[image: image1.jpg]


ЦПЛР - ОБЕДИНЕН ДЕТСКИ КОМПЛЕКС, ГР. СИЛИСТРА, ОБЩИНА СИЛИСТРА

      ул. „Добрич” 68а ; тел. 086/824046, 0885463432; e-mail : info-1900523@edu.mon.bg
      Утвърждавам: .....................
      Гинка Вандева
      Директор ЦПЛР – ОДК, 
      гр. Силистра
ГОДИШЕН ПЛАН

ЗА ДЕЙНОСТТА НА ЦПЛР - ОБЕДИНЕН ДЕТСКИ  КОМПЛЕКС, гр. СИЛИСТРА

УЧЕБНА 2025/2026  ГОДИНА
Годишният план е приет на основание чл. 263, ал. 1, т. 5 от ЗПУО с решение на Педагогическия съвет с протокол № …… от ………2025 г. и е утвърден със заповед № …….. от ………2025 г. на директора на ЦПЛР-ОДК, гр. Силистра
СЪДЪРЖАНИЕ НА ГОДИШНИЯ ПЛАН

РАЗДЕЛ І 

 Устройство, функции и дейности на ЦПЛР - Обединен детски  комплекс, Силистра 
РАЗДЕЛ ІІ 
Визия, цели, приоритети за ЦПЛР-ОДК, Силистра, през 2025/2026 учебна година 
Основни стратегически задачи на ОДК, гр.Силистра 
РАЗДЕЛ ІІІ 
Основни дейности за реализиране на приоритети на работа на ЦПЛР - ОДК, гр.Силистра.  Направления на дейност. Календарен план.
РАЗДЕЛ І
1. МИСИЯ НА ЦПЛР- ОДК, ГР.СИЛИСТРА
    „Подкрепи ме, за да се реализирам “ 

1.1. Устройство, функции  и дейност  на ЦПЛР- ОДК, гр. СИЛИСТРА,
ЦПЛР-ОДК, Силистра  е общински център по смисъла на чл. 49, ал.1, т.1 от ЗПУО за развитие на интересите, способностите, компетентностите и изявата на децата в областта на науките, технологиите, изкуствата и спорта. Устройството и дейността му се уреждат с Правилник приет с решение на ОбС – Силистра и се утвърждава от кмета на община Силистра. ОДК е юридическо лице и притежава собствен печат, идентификационен код по БУЛСТАТ и банкова сметка.

Имотите, предоставени за управление и ползване от ЦПЛР-ОДК, са публична общинска собственост и са му предоставени със заповед на кмета на общината. 

ЦПЛР-ОДК е второстепенен разпоредител с бюджет, определен със заповед на кмета на община Силистра, след решение на Общински съвет. ЦПЛР-ОДК прилага системата на бюджет при условия и по ред, определени със заповед на кмета на община Силистра. Кметът на общината утвърждава щатното разписание на длъжностите в ЦПЛР ОДК. Финансирането на ЦПЛР-ОДК се извършва със средства от държавния бюджет чрез бюджета на общината, с финансиране от общинския бюджет с решение на Общински съвет-Силистра.

ЦПЛР -  Общински детски комплекс е със седалище град Силистра, ул. „Добрич“ №68 а.
1.2.Функции

ОДК осъществява държавната политика, общинската и областната стратегии за обща подкрепа за личностно развитие на децата и учениците в община Силистра, като организира  дейности за развитие на интересите, компетентностите и изявата им в областта на науката, изкуствата и спорта, глобалното, гражданското и здравното образование, както и за придобиване на умения за лидерство. 

· Подкрепата за личностно развитие на децата и учениците включва:

 занимания по интереси;  дейности по превенция на насилието и преодоляване на проблемното поведение;  педагогическа и психологическа подкрепа. 
Подкрепата се предоставя чрез :

- проучване на интересите и компетентностите на децата и учениците, създаване на условия за  пълноценното им развитие и изява на общинско, областно, национално и международно ниво;
 - организиране и провеждане на занимания в групи по интереси в областта на науките, технологиите, изкуствата, спорта, гражданското и здравното образование;
 - организиране на образователна, творческа, спортна дейност за деца и ученици на общинско, областно, национално и международно равнище; 
- подпомагане на професионалното ориентиране на учениците чрез развитие на личностни качества, социални и творчески умения в областта на науките, технологиите, изкуствата и спорта; 
- участие в общински, областни, национални и международни проекти, програми и форуми ;

 - кариерното ориентиране на учениците с подготовка в групите на ОДК; 
- превенция на насилието и преодоляване на проблемното поведение; 
- индивидуална работа с децата и учениците с изявени дарби;

 - съгласуване на формите за педагогическо въздействие с потребностите на децата

и учениците;
1.3.Дейности и организация на обучението в ОДК

Образователната дейност в ОДК се осъществява съгласно План за обучение, като се спазват  Рамковите изисквания за разработване на  план за обучение в ЦПЛР и НДД, регламентиран в Наредба за приобщаващото образование. 

ЦПЛР - ОДК има разработен Алгоритъм за преминаване на обучение в електронна среда от разстояние в условията на КОВИД 19.
ЦПЛР-ОДК осъществява следните дейности:

1.
подпомага интелектуалното, емоционалното и физическото развитие и социалната реализация на децата и учениците в съответствие с възрастта, потребностите, способностите и интересите;

2.
съдейства за ранното откриване на заложбите на децата и учениците, стимулира познавателните интереси и творческите способности и насърчава тяхното развитие и реализация;

3.
подпомага професионалната насоченост и придобиването на компетентности, необходими за успешна личностна и професионална реализация;

4.
подпомага формирането на устойчиви нагласи и мотивация за учене през целия живот;

5.
изгражда у децата навици за здравословен начин на живот, устойчивост и неподатливост на множеството вредни влияния и рискови фактори, на които са изложени.

6.
съдейства за придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорно гражданско участие;

7.
съдейства за формирането на толерантност и уважение към правата на децата, учениците и хората с увреждания;

8.
подпомага познаването на националните, европейските и световните културни ценности и традиции и формира приобщаване към националните и общочовешки ценности;

9.
осъществява информационна и консултантска дейност с ученици, учители и родители за видовете занимания по интереси и дейности за подкрепа за личностно развитие, за съдържанието и условията на работа в тях;

10.
организира колективни и индивидуални, постоянни и временни организационни педагогически форми и изяви на ученици на общинско, регионално и национално равнище;

11.
стимулира ученици и учители за постигнати високи резултати в провежданите обучителни и творчески дейности;

12.
организира и координира национални и международни изяви на деца и ученици;

13.
разработва и участва в национални и международни проекти;

14.
участва със свои представители в национални и международни инициативи.

15.
съдейства за съхраняването и утвърждаването на българската национална идентичност и поддържа, управлява и развива архивното дело и предоставеното документално наследство, книжовни и литературни ценности;

16.
осъществява институционално взаимодействие с местна власт, училища и детски градини, ВУ, сродни организации, НПО, родителска общност.
ЦПЛР-ОДК осъществява дейности в съответствие с  Правилника за устройство и дейността на центрове за подкрепа за личностно развитие на територията на Община Силистра.
Дейността на ЦПЛР-ОДК се осъществява в области на обучение : 

   -  Науки и технологии;

   -  Изкуства;

   -  Спорт.
Цялостната  дейност на ОДК - Силистра е свързана с утвърждаване и популяризиране на институцията като творчески център за свободното време на подрастващите от община Силистра. 
Анализ за предходната 2024/25 учебна година
· В област „Науки и технологии“ бяха сформирани следните ОПФ по профили:
	Профил
	Дейност

	„Хуманитарно-обществен“
	Школа „Английски език“

	
	

	„Екология и опазване на околната среда“
	Школа „Екоклуб Пеликан“

	„Природо-математически“
	Школа „Млад природозащитник“

	
	

	
	

	„Приложно-технически“
	Школа „Роботика“


· В област „Изкуства“ бяха сформирани следните ОПФ по профили:
	Профил
	Дейност

	„Изобразително и приложно изкуство“
	Школа „Дъга“ 

	
	Школа „Силата на цветовете“

	
	Школа „Аз рисувам света“

	
	Школа „Аз рисувам“

	
	Школа „Живопис и графика“ 

	
	Школа „Графика и макетиране“

	
	Школа „Живопис и приложно изкуство“

	„Театрално изкуство“
	Школа Театрално студио „Артистик“

	„Танцово изкуство“
	Школа Балет „Аксел“

	
	Школа „Мажоретки“

	
	Школа „Народни танци“

	„Музикално изкуство“
	Школа ДВГ „Звънче“

	
	Школа „Автентичен фолклор“


· В област „Спорт“ бяха сформирани следните ОПФ по профили:
	Профил
	Дейност

	„Индивидуални спортове“
	Школа „Плуване“

	
	Школа „Лека атлетика“

	
	Школа „Приложно колоездене“

	
	Школа „Тенис на корт“

	
	Школа „Шахмат“

	„Колективни спортове“
	Школа „Баскетбол“ 

	
	Школа „Футбол“ 

	
	Школа „Оздравителна гимнастика“


 В ЦПЛР-ОДК, гр. Силистра през изминалата 2024/25 г. се обучаваха 1354 ученици в 104 организационно-педагогически форми (постоянни, временни през учебната година, временни ваканционни и индивидуални групи).
Предлаганите по-голям брой групи, с включени повече ученици, в сравнение с предходната учебна година, е показател за повишения интерес към центъра, за ефективната работа в клубните занимания и дейности по интереси. 
Дейността на ЦПЛР-ОДК се основава на принципите на:

1.
Свободния избор и доброволното участие на всички деца и ученици без разлика на пол, вероизповедание, етническа принадлежност, социално състояние и др.;

2.
Ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

3.
Равен достъп до качествено образование и приобщаване на всяко дете и на всеки ученик;

4.
Равнопоставеност и недопускане на дискриминация при провеждане на обучението в ЦПЛР-ОДК;

5.
Запазване и развитие на българската образователна традиция;

6.
Хуманизъм и толерантност;

7.
Съхраняване на културното многообразие и приобщаване чрез българския език;

8.
Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

9.
Прозрачност на управлението и предвидимост на развитието на ЦПЛР- ОДК;

10.
Автономия за провеждане на образователни политики, самоуправление и децентрализация;

Учебният процес се организира и провежда в организационни педагогически форми.

Дейностите в организационните педагогически форми са:

1.
Масови - прояви и публични изяви: конкурси, състезания, фестивали, изложения, прегледи, олимпиади, турнири, игри, празници, образователни, концертни и развлекателни програми, други;

2.
Групови - школи, клубове, състави, ансамбли, хорове, филхармонии, секции, отбори, кръжоци, експедиции с учебна цел и други;

3.
Индивидуални - работа с напреднали и изявени деца и ученици от постоянните групи за обучение; с деца и ученици със специални образователни потребности, с деца и ученици в школи по индивидуални музикални инструменти и други.

Обучението в организационните педагогически форми се осъществява в група или в групи, формирани с деца и ученици от една и съща или от различна възраст в зависимост от плана за обучение, от организационно-педагогическата форма и от степента на подготовка на децата и учениците

През ваканциите се формират временно действащи групи за работа с деца и ученици, необхванати в постоянните групи, в съответствие с желанията на децата и възможностите на ЦПЛР-ОДК.

Записването на децата и учениците за обучение в педагогическите форми в ЦПЛР-ОДК се извършва чрез подаване на заявление от родител, като бланката е прикачена на сайта на ОДК.

Резултатите от дейностите на организационните педагогически форми се представят пред родителите и обществеността на публични изяви с регионален, национален или международен характер.

При осъществяването на учебно-възпитателния процес се стимулира творческия подход, екипната работа, прилагането на интерактивни методи и съвременни информационни технологии. Програмите по различните дисциплини са отворени, мобилни и вариативни и са съобразени с аудиторията, за която са предназначени, а организационните форми на работа отговарят на спецификата на конкретната дейност и предпочитанията на участниците.

Участието на децата в различните форми на дейност, спомага за творческото им развитие и формиране на полезни умения и компетенции за успешна личностна реализация. ОДК все повече се превръща в социално сигурна среда за общуване на децата и място за алтернативната им заетост в борбата срещу негативите на обществото ни, които все по- драстично нарастват: агресивност, насилие, наркомания, проституция, алкохолизъм.

Наред със задължителния учебно-възпитателен процес, обвързан със задължителната преподавателска норма на учителите и учебните програми, ОДК е домакин на Международния екологичен форум „Сребърна“.
ОДК работи в тясно партньорство с училищата на територията на община Силистра, с културните институции и с много неправителствени организации, имащи отношение към работата с деца. 
Културните институции на гр. Силистра са естествен партньор на ОДК като част от културната дейност в града ни. Художественотворческите състави непрекъснато присъстват в културния афиш на гр. Силистра. 

Учениците от школите на ОДК са носители на много престижни награди от национални и международни конкурси, фестивали и състезания, като доказателство за високия професионализъм на учителите, които работят в ОДК.

За 2024/2025 г. са завоювани общо 110 награди от международни, национални и областни конкурси:  41 първи награди, 26 втори награди, 20 трети награди, 2 специални награди, 19 поощрителни награди и 2 номинации от участия в престижни конкурси и състезания.
Привличането на деца със СОП и деца в неравностойно социално положение в школите на ОДК е част от целите и се работи активно за тяхната интеграция и социализация, в друга по различна среда от училищната.

Привличането на родителите в реализирането на дейността на ОДК дава своите резултати чрез дарения и пряко участие в подготовката на събития по педагогически

форми.

Основният вид дейност в ЦПЛР-ОДК е педагогическа. Ръководителите на

школи са с педагогическа правоспособност и изпълняват задължителна преподавателска норма 700 часа, в т.ч. 72 часа индивидуална работа.

Персоналът се дели на педагогически специалисти и непедагогически персонал.

1.
към педагогическите специалисти се отнасят: директор, заместник-директор, учители.

2.
към непедагогическия персонал се отнасят главен счетоводител; ЗАС/домакин; спасител; продавачи, билети; огняри и хигиенисти.

 Вертикални и линейни връзки на подчинение.

1.заместник-директорът е на пряко подчинение на директора;

2.учителите са подчинени на директора и на заместник-директора;

3.главният счетоводител е на пряко подчинение на директора;

4. ЗАС е на пряко подчинение на директора 
· Постижения на деца и ученици от ОПФ:
 През учебната година са включени в конкурси и състезания общо 620 деца и ученици, участващи в Школите на ОДК, с  получени призови награди, както следва :
· от Международни конкурси и турнири - 11 индивидуални награди и 2 отборни награди;
· от Национални турнири, конкурси, състезания и фестивали – 24 индивидуални награди и 15 отборни награди;
· от Регионални и общински турнири и конкурси  - 53 индивидуални награди и 7 отборни награди;
· участвали в общински изяви - театрални, танцови спектакли, общински  изложби –  над 720 деца и ученици.
Проекти:
· Разработен и реализиран беше проект „С наука и изкуство срещу дрогата“ в рамките на съвместна конкурсна сесия „Младежта срещу насилието и наркотиците“ и „Младите за Силистра“ 2025 към община Силистра.
· Кандидатствахме и спечелихме по Национална програма „Осигуряване на съвременна, сигурна и достъпна образователна среда“, Модул 2 „Подкрепа на децата и учениците за работа в НДД и в ЦПЛР по чл. 49, ал. 1, т. 1 и ал. 4 от ЗПУО“ с проект „Бъдещи изследователи“ на стойност 19951,00 лв.- за оборудване и обзавеждане на кабинет- лаборатория по химия.
· В ОДК се осъществява планирана система на работа за обезпечаване на дейностите по направления науки и технологии, изкуства, спорт. Прозрачността на управлението, съчетаването на добри традиции с иновативност и творчески подход към детето, са водещи принципи за осъществяване на приоритетите на извънучилищната дейност в ОДК, гр.Силистра.
 1.4. Материално-техническа база на ОДК 
Състояние  на собствеността на ОДК. - Публична общинска  собственост предоставена за стопанисване :
· Сграда на ОДК, ул. «Добрич» 68а – включва учебен център, открита дворна площадка, барака тип бунгало. Сградата и учебните зали са в добро състояние. 

· Покрит плувен басейн, ул. «Богдан Войвода» №10
В много добро състояние са залите на басейна, сауната  и прилежащите съблекални.

Частично е оборудвана   фитнес залата на ППБ.  Дарени са спортни уреди за индивидуални и групови тренировки.

· Зали в Младежки дом – зрителна зала  и  зали № 205, 206, 207, 208, 209, 210, където в момента се извършват ремонтни дейности.  

· Авиоцентър, ул. «Кап. Кръстев» - самолет ТУ-134, с дворно място 753 кв. м. Предоставеният самолет ТУ-134 е в добро състояние, но не се ползва за обучение на деца и ученици, поради нефункционално и нездравословно място за дълъг престой. 
Проблемни области:
· Материално-техническата база на ОДК е най-проблемната страна в дейността, поради невъзможност за кандидатстване по национални програми и липса на бюджетни средства  в държавна дейност и в местна дейност. 
· За основната сграда на ОДК е необходимо цялостно саниране, постоянно подновяване на спортната база, осигуряване на учебни и спортни пособия, адекватни на нивото на обучение и интересите на учениците.
· Лабораторията по химия е обновена със средствата по проект „Бъдещи изследователи“ по Национална програма „Осигуряване на съвременна, сигурна и достъпна образователна среда“, Модул 2 „Подкрепа на децата и учениците за работа в НДД и в ЦПЛР по чл. 49, ал. 1, т. 1 и ал. 4 от ЗПУО“.
РАЗДЕЛ ІІ
 2. ВИЗИЯ  НА ЦПЛР  - ОБЕДИНЕН ДЕТСКИ КОМПЛЕКС, СИЛИСТРА  
 ЦПЛР - ОДК, Силистра -  естествен притегателен център, с подходяща образователна среда, подновена материална база и  оборудване за ефективен учебен процес, осигуряващ  стимулиране на творческите заложби на всяко дете и ученик, участващи  в учебна група на детския комплекс. 
СФОРМИРАНИ УЧЕБНИ ГРУПИ ПРЕЗ УЧЕБНАТА 2025/2026 Г.

· В област „Науки и технологии“ са сформирани следните ОПФ по профили:
	Профил
	Дейност

	„Хуманитарно-обществен“
	Школа „Английски език“

	„Екология и опазване на околната среда“
	Школа „Екоклуб Пеликан“

	
	Школа „Млад природозащитник“

	„Природо-математически“
	Школа „Роботика“


· В област „Изкуства“ са сформирани следните ОПФ по профили:
	Профил
	Дейност

	„Изобразително и приложно изкуство“
	Школа „Дъга“ 

	
	Школа „Силата на цветовете“

	
	Школа „Аз рисувам света“

	
	Школа „Аз рисувам“

	
	Школа „Живопис и приложно изкуство“ 

	
	Школа „Графика“

	„Театрално изкуство“
	Школа Театрално студио „Артистик“

	„Танцово изкуство“
	Школа Балет „Аксел“

	
	Школа „Мажоретки“

	
	Школа „Народни танци“

	„Музикално изкуство“
	Школа ДВГ „Звънче“

	
	Школа „Автентичен фолклор“


· В област „Спорт“ са сформирани следните ОПФ по профили:
	Профил
	Дейност

	„Индивидуални спортове“
	Школа „Плуване“

	
	Школа „Лека атлетика“

	
	Школа „Приложно колоездене“

	
	Школа „Тенис“

	
	Школа „Шах“

	„Колективни спортове“
	Школа „Баскетбол“

	
	Школа „Футбол“ 

	
	Школа „Оздравителна гимнастика“


 През учебната 2025/2026 г. в ЦПЛР-ОДК, гр. Силистра  се обучават  1251  ученици в 95 учебни групи (постоянни, временни през учебната година, временни ваканционни и индивидуални групи). 
2.1. ОСНОВНИ ЦЕЛИ  за   2025 /2026 учебна година
 1.Създаване на условия в ОДК за удовлетворяване в максимална степен на образователните потребности  на децата и учениците от община Силистра.

2.Утвърждаване на ОДК  като най-привлекателен център на територията на община Силистра за свободното време на деца и ученици чрез възможности за изява и развитие на техните заложби и дарования, качествено обучение и придобиване на компетентности.
3.Мотивиране на подрастващите за непрекъснато образование и приобщаване към националните и общочовешки ценности в посока на запазване на българската автентичност с мотивирани и креативни учители.
4.Изграждане у децата и учениците на навици за здравословен живот, 
устойчивост и неподатливост на  вредни влияния и рискови фактори, чрез обучение по 
групи, състезания и масови прояви на ОДК. Формиране на екологична култура.
5.Осигуряване на подкрепа за ранно откриване на заложбите и способностите у всяко дете и ученик. Насърчаване на развитието и реализацията им.
6.Придобиване на компетентности за разбиране и прилагане на принципите на демокрацията и правовата държава, на човешките права и свободи; за активното и отговорно гражданско участие.
7.Осигуряване на образователна и възпитателна подкрепа на деца със СОП и деца в неравностойно социално положение в педагогическите форми на ЦПЛР - ОДК.
8.Възпитаване на толерантност и взаимно уважение в условията на мултикултурна среда.
9.Повишаване привлекателността на учителската професия и престижа на педагогическия специалист в ЦПЛР-ОДК

10.Развитие на компетентностите в съответствие с променящата се роля на учителя.

11.Създаване на условия за разгръщане на творческия потенциал на учителите.

12.Насърчаване и развитие на културата за иновации.

13.Прилагане на иновативни методи и подходи в учебно-възпитателния процес в съвременна образователна среда.

14.Развитие на образованието в дигитална среда и чрез дигитални ресурси.

15.Образование за устойчиво развитие.


16.Преход от стандартизирания подход в управлението на образователните институции към управление, основано на креативност и иновации.

17.Осъвременяване на материално-техническата база .
18.Сътрудничество между институциите и свързване в мрежи.
19.Превръщане на ОДК в методичен център за приобщаващо образование в областта на работата с даровити и талантливи деца за Силистра и страната.

20.Разработване и управление на проекти, свързани с дейността на ОДК за осигуряване на допълнително финансиране.

2.2. ПРИОРИТЕТИ ЗА УЧЕБНАТА 2025/2026 г. 

1.Осигуряване на обща подкрепа  в съответствие с индивидуалните потребности на децата и учениците от община Силистра.

2.Осигуряване на подходяща физическа, психологическа и социална среда за развитие потенциала на всяко дете и ученик, включени в постоянни, индивидуални  групи временни групи и ваканционни форми. 

3.Изпълнение на инициативи за обща подкрепа  от Областната стратегия и Общинската стратегия за подкрепа за личностно развитие на децата и учениците от община Силистра. 
2.3. ОСНОВНИ  ЗАДАЧИ  НА ДЕЙНОСТТА  през учебната 2025/2026 година 

1. Осигуряване на обща подкрепа за личностно развитие за всяко дете, включено  в учебна група, съобразно индивидуалните му потребности и възможностите на ОДК.

2.  Проучване на желанията за разкриване на групи по интереси, чрез анкетно допитване с ученици, родителска и училищна общности  и осигуряване на  свободен достъп до предлаганите педагогически форми.

3.  Набелязване на конкретни задачи за учебната година, свързани с изпълнението на Стратегията за развитието на ОДК за периода 2023-2028 г.
4. Актуализиране на учебните програми на учителите, спрямо новите нагласи и възможности на учениците, в съответствие с новите нормативни документи и ЗПУО.

5.Чрез учебното съдържание в организационно-педагогическите форми и масови изяви  с децата да се формират навици за здравословен начин на живот и неподатливост към вредни влияния в обществото.

6. Гражданското образование и възпитаването в национални и общочовешки ценности да присъства в учебното съдържание на различните школи. 

7. Прилагане на нови интерактивни методи и съвременни технологии в учебно-възпитателния процес на ОПФ.

8. Сътрудничество с училищните екипи за приобщаващо образование за насочване на талантливите деца към школите на ОДК, както и децата с проблемно  поведение с цел превенция.

9. Организиране на  общински, национални и международни ученически конкурси от Националния календар на МОН за изяви на децата по интереси. 

10. Включване на родителите като партньори в изяви на ОПФ на ОДК.
11. Разширяване обхвата на теми, свързани с работата в ЦПЛР, за провеждане на квалификация  на персонала и осигуряване на средствата за тяхното провеждане. 
12. Разширяване на взаимодействието с местната и държавна власт, училища, културни институции,  НПО  за образователни програми и проекти с ученици.

13. Разработване и управление на проекти, касаещи дейности на ОДК за осигуряване на допълнително финансиране.

14. Стимулиране на ученици и учители за постигнати високи резултати в образователния процес и дейността на ОДК. 
15. Осигуряваната обща подкрепа от ОДК за личностно развитие  за деца и ученици включва:  
- дейности за стимулиране развитието на личностни качества, социални и творчески умения в областта на науките, технологиите, изкуствата, спорта, глобалното, гражданското и здравното образование;

- образователни, творчески, възпитателни, спортни дейности ;
- участие в проекти, програми, форуми и в други инициативи на общинско, областно, национално и международно равнище;
- публични изяви, в които участват деца и ученици от повече от една организационна педагогическа форма за представяне на постигнатите резултати от заниманията по интереси.
Дейността на центъра за подкрепа за личностно развитие е съобразена с интересите, възрастта и степента на подготовка на децата и учениците.
РАЗДЕЛ ІІІ
НАПРАВЛЕНИЯ НА ДЕЙНОСТ
Учебно-възпитателна дейност
Административна дейност

Организационно-методическа дейност
Квалификационна дейност

Социално-битова и стопанска дейност

Календар учебни изяви на групи по интерес
Взаимодействие с родители и общественост
КАЛЕНДАРЕН ПЛАН

УЧЕБНО - ВЪЗПИТАТЕЛНА ДЕЙНОСТ
	№
	Дейности


	Срок
	Отговорник

	1.
	В учебното съдържание на групите да залегнат  теми, свързани с:

- изграждане на положителни личностни качества, потребност от непрекъснато образование и приобщаване към националните и общочовешки ценности; 

-  съхраняване на българската идентичност; 

- здравно възпитание, създаване на навици за здравословен начин на живот; 

- гражданско, здравно и екологично образование, независимо от oрганизационно-педагогическата форма;

- формиране на  отговорна личност, с  навици за работа в екип;

- изграждане на толерантно отношение към съученици, малки деца и възрастни граждани.
	през учебната година
	учители

	2.
	Обвързаност и надграждане на учебното съдържание за учебните групи по интереси с учебното съдържание за съответната предметна област и възрастова група.   
	постоянен
	заместник-директор,

учители 

	3.
	Формиране на групите по възраст и равнища на деца и ученици в отделните ОПФ по области и профили, като се дава възможност на учителите да определят възрастовите граници и броя за прием според спецификата на школата и нормативната уредба.
	23.09.2025
	учители по учебни групи,

зам.директор

	4.
	Рекламно-информационна дейност за популяризиране на учебните форми и инициативи на  ОДК.  
	постоянен
	директор, учители

	5.
	Разработване от учителите на учебни програми за обучение за отделните ОПФ по възрастов принцип и равнище на подготовка, съгласно годишния план за обучение в ЦПЛР.
	15.09.2025
	учители по школи

	6.
	Равни възможности на децата да откриват, изявяват и развиват своите заложби, таланти и дарования, като се включват в публични изяви, конкурси, състезания, фестивали и др.
	постоянен
	учители по школи

	7.
	Подготовка на децата и учениците за участия в национални и международни конкурси, състезания, фестивали чрез формиране на временни групи през учебната година.
	постоянен
	учители по школи

	8.
	Включване в учебните програми на учителите на публични изяви, открити уроци, годишни продукции и др.
	по учебната програма на учителя
	учители по школи

	9.
	Индивидуален подход при осъществяване на възпитателната работа, като се отчитат възрастовите особености на детето и неговото емоционално и здравословно състояние.
	постоянен
	учители по школи

	10.
	Взаимодействие с родителите на децата, със сходни обществени организации и НПО за реализиране на съвместни инициативи.
	постоянен
	учители по школи

	11.
	Недопускане на агресия сред децата и спешни мерки при отклонения в поведението им.
	постоянен
	учители, заместник-директор,  директор


АДМИНИСТРАТИВНА ДЕЙНОСТ
	№
	Дейности


	Срок
	Отговорник

	1.
	Обработка на данните от електронната система за прием на учениците, обявяване на кастинг и прослушвания по школи.
	26.09.2025
	Директор, заместник-директор,  ЗАС, учители

	2.
	Изготвяне Списък образец - 3 за учебната 2025/2026 г.
	До 03.10.
	Директор, заместник-директор,  ЗАС, 

	3.
	Утвърждаване от директора на задължителната учебна документация за началото на новата учебна година-програма за обучение, план за обучение по школи.
	26.09.2025
	Директор, ПС

	4.
	Утвърждаване на плановете за работа на постоянните комисии.
	м. 10.2025
	Директор, председатели на комисии

	5.
	Утвърждаване на постоянни и временни комисии за прилагане на Интегрираната система по ФУК и обезпечаване на учебно-възпитателния и организационен процес в ЦПЛР-ОДК.
	м. 09.2025
	директор

	6.
	Изготвяне и утвърждаване на график на учебния процес съгласно плана за обучение на ЦПЛР-ОДК.
	26.09.2025
	учители, заместник-директор,  директор

	7.
	Запознаване на персонала с плана за контролната дейност на директора и заместник-директора.
	м. 10.2025
	директор, заместник- директор

	8.
	Оценяване на педагогическия персонал за определяне на ДТВ за постигнати резултати от педагогическия труд през учебната 2024/2025 година
	29.09.2025
	директор, атестационна комисия

	9.
	Ежедневна проверка на дневниците на учителите в електронен дневник.
	ежедневно
	заместник-директор, директор

	10.
	Изготвяне на Правилник за осигуряване на ЗБУТ
	м. 09.2025
	Председател на група по охрана на труда

	11.
	Изготвяне на Правилник за вътрешния трудов ред и ВПРЗ
	м. 09.2025
	директор, съгласувано с председател на синдикалната организация

	12.
	Изготвяне на План за квалификационната дейност.
	м. 09.2025
	директор, заместник-директор, председател на СО

	13.
	Изготвяне на План за работата на Педагогическия съвет.
	м. 09.2025
	директор

	14.
	Изготвяне на Годишен план за дейността на ОДК за учебната  2025/2026 г. и  календарен план по направления на дейност.
	
	Директор, учители

	15.
	Актуализация на Етичен кодекс за работата на педагозите в ОДК, при необходимост
	26.09.2025
	директор, председател СО

	16.
	Вътрешен административен и педагогически контрол
	По плана за контролната дейност на директора и заместник-директора
	директор, заместник-директор

	17.
	Отразяване на контролната дейност в книгите за контролна дейност на директор и заместник-директор.
	след проведена контролна

дейност
	директор, заместник-директор

	18.
	Оценяване на непедагогическия персонал, по предварително разработена атестационна карта.
	м. 09.2025
	директор

	19.
	Изготвяне  на  Длъжностни характеристики на новоназначени служители, съгл.Регламент ЗЛД., съгл. Наредба №15 /22.07.2019 г.
	постоянен
	директор,
ЗАС

	20.
	Осигуряване на  оборудване, материали и консумативи за учебния и тренировъчен процеси.
	постоянен
	директор, гл.счетоводител

	21.
	Актуализиране на Правилник за работа, пропускателен режим и договори за ползване на покрит плувен басейн,
	26.09.2025
	заместник-директор

	22.
	Инвентаризация на базата, предоставена за стопанисване на ОДК
	м. 12.2025
	комисии

	23.
	Провеждане на коледни състезания и концерти на школите в ОДК. 
	до 20.12.2025
	учители 

	24.
	Отчитане и анализиране на резултатите от учебно-възпитателната работа през първия учебен срок.
	03.02.2026
	директор

	25.
	Подаване данни в НЕИСПО
	17- 31.12.2025
	директор, заместник-директор, ЗАС

	26.
	Подготвяне на доклад за финансова отчетност и контрол на дейността, ФУК.
	  .02.2026 
	директор

	27.
	План по БДП – обучение на учениците по график в съответствие с указанията за организиране на дейността.
	31.03.2026
	заместник-директор 

	28.
	Издаване на сертификати и благодарствени адреси за абитуриенти и участници в учебните групи на ОДК
	22.05.2026

	заместник-директор, ЗАС

	29.
	 Доклад-анализ за дейността на ОДК през учебната 2025/2026 г.
	10.07.2026 
	Директор

	30.
	Изготвяне на доклад-анализ за квалификационната и контролна дейност.
	10.07.2026 
	заместник-директор


ОРГАНИЗАЦИОННО -  МЕТОДИЧЕСКА  ДЕЙНОСТ
	№
	Дейности


	Срок
	Отговорник

	1.
	Официално откриване на учебната година в ОДК.
	01.10.2025
	директор, заместник-директор, учители 

	2.
	Работни съвещания с педагогическия персонал,  консултиране по учебната дейност.
	ежеседмично
	директор, заместник-директор

	3.
	Свикване на Педагогически съвети. Представяне на отчети за изпълнение на бюджета – Общо събрание.
	по  план  ПС
	директор, заместник-директор

	4.
	Квалификация и усъвършенстване на учителския труд. Поддържане портфолио на екипа преподаватели.
	по план за вътр. и външна квалификация
	Учители, заместник-директор,

директор

	5.
	Участие в общински, областни и национални форуми, семинари, съвещания.
	по график
	Директор, зам.-директор, 

учители

	6.
	 Подаване на информация от учителите за всяка масова изява на школата или индивидуални успехи на децата, за сайта, популяризиране в медиите, за Летописна книга и за архива.
	постоянен
	учители, заместник-директор

	7.
	Дейности по подобряване на материално-техническата база.
	постоянен
	директор, заместник-директор

	8.
	Ежедневно актуализиране сайта на ОДК и фейсбук страницата ни с цел популяризиране на дейността ни.
	постоянен
	заместник-директор, ЗАС

	9.
	Прикачване в сайта на институцията на основните документи, свързани с учебния процес и организационната работа в ОДК, регламентирани в нормативни документи - План за обучение, бюджет, отчет на бюджета, Правила за достъп до обществена информация.
	след приемането им от ПС и утвърден от директора
	заместник-директор, ЗАС

	10.
	Подаване на информация /писмена и снимков материал/ от учителите към организатора след всяка голяма изява на школата или индивидуални успехи на децата, за качване в сайта и популяризиране към медиите, при дадено съгласие на родителите.
	постоянен
	учители, заместник-директор

	11.
	Участие в значими общински събития, организирани от община Силистра, РУО, училища, детски градини, НПО, сродни организации
	по покана на организаторите
	директор

	12.
	 Издаване  на рекламни плакати, информационни  обяви. Поддържане на  рекламни табла в учебните зали  и в сградите, стопанисвани от ОДК.
	постоянен
	учители
заместник-директор


КВАЛИФИКАЦИОННА ДЕЙНОСТ
	№

	Дейности
	Срок
	Отговорник

	1.
	Запознаване с актуални документи за участие в квалификационна дейност на специалисти от  ЦПЛР.
	през учебната година
	директор



	2.
	Изготвяне на план за вътрешна и външно-квалификационна дейност.
	26.09.2025 
	заместник-директор 

	3.
	Участие в открити уроци и общински конкурси с домакинство на Школи от ОДК - вътрешно-квалификационна дейност.
	през учебната година
	заместник-директор 

	4.
	 Активно включване на педагогическия персонал при организиране на национални и общински конкурси от ОДК, на тематични квалификации  на национално, общинско и международно равнище.
	през учебната година
	директор




СОЦИАЛНО - БИТОВА И СТОПАНСКА ДЕЙНОСТ
	№
	Дейности
	Срок
	Отговорник


	1.
	Осигуряване на санитарно-хигиенни условия за провеждане на учебно-възпитателния процес през учебната 2025/2026 год.
	26.09.2025 г.
	ЗАС-домакин, 

хигиенисти 

	2.
	Осигуряване на работно облекло на непедагогическия персонал.
	01.04. 2026 г
	директор, гл. счетоводител

	3.
	 Осигуряване на представително облекло на педагогическия персонал.
	01.04. 2026 г.
	директор, 

зам.директор,   счетоводител

	4.
	Планиране на строителни и ремонтни дейности, газифициране на ППБ  по плана  на община Силистра.
	по график 2026 г.
	директор, 

гл. счетоводител

	5.
	При необходимост осигуряване на предпазни средства за персонала и уреди и материали за работа в извънредна епидемиологична обстановка /маски, термометри, антивирусни лампи, дезинфектанти и др./
	при необходимост
	директор, домакин, главен-

счетоводител


КАЛЕНДАР НА УЧЕБНИТЕ  ИЗЯВИ НА ШКОЛИТЕ  
Област: Науки и технологии  
	№
	Дейности
	Срок
	Отговорник



	1.
	Подготовка на проекти и участие в Национално състезание по природни науки и екология 
	м. ноември 2025 г.
	директор, 
Ив. Димитрова

	2.
	Разработване и реализиране на проект в рамките на съвместна конкурсна сесия „Младите  срещу насилието и наркотиците“ и „Младите за Силистра“
	м. март - май 2025/2026 г.
	директор, учители

	3.
	Разработване на проект в рамките на кампанията „Обичам природата и участвам“ - ПУДООС
	м. февруари – март 2026 г.
	директор, заместник-директор, учители

	4.
	Мобилна лаборатория с участие на ученици от школите „Занимателна химия“ и Екоклуб „Пеликан“.
	м. февруари – май 2026 г.
	директор, заместник-директор, учители

	6.
	Екологични акции,  изследователска работа,  участие в Международен екологичен форум „Сребърна, 2026“ 
	през годината

май-юни 2026
	учители по биология и химия


Област: Изкуства
	№
	Дейности
	Срок
	Отговорник



	1.
	Театрални спектакли на студио „Артистик“ 
	м.10-11.2025 

м.03-04.2026
м.05.2026
	Христо Христов

	2.
	Танцови спектакли на балетна школа „Аксел“

- Коледен концерт

- Концерт по случай международния ден на балета 

- Заключителен концерт

- участие  в национални и международни конкурси 
	м. 12.2025
м. 04.2026
м. 06.2026
м. 05.2026
през годината
	Адриана Мумджиева

	3.
	Експониране на изложби детско творчество –

„Никулден“, 

„С аромат на пролет“,
Великденска изложба, 

Пленер – „Да опазим природата“
	м. 12.2025
м. 03.2026
м. 04.2026
м. 06.2026
	Елена Маркарян, 
Габриела Узунова

	4.
	1. Участие в общински празници, училищни тържества и юбилейни прояви.

Вокална група „Звънче“ и „Автентичен фолклор“

	през годината

м.12.2025 г.
м.03- 05.2026 г.
	Йорданка Димова


Област: Спорт
	№
	Дейности
	Срок
	Отговорник



	1.
	Коледен турнир по шахмат
	м. 12.2025 г.
	В. Константинов

	2.
	Коледен детски турнир по тенис
	м. 12.2025 г.
	Валери Василев

	3.
	Открит урок по Баскетбол
	м. 03.2026 г.
	Светлана Тодорова

	4.
	Великденски турнир по шахмат
	м. 04.2026 г.
	В. Константинов

	5.
	Демонстрации по тенис в ОУ „Иван Вазов“, ОУ „Отец Паисий“ и СУ „Н. Й. Вапцаров“
	м. 04.2026 г.
	Валери Василев

	6.
	Заключителен детски турнир по тенис на групите в ОДК 
	м. 05.2026 г.
	Валери Василев

	7.
	Открито занятие по оздравителна гимнастика в ДГ

Профилактични прегледи – ДГ
	м. 05.2026 г.
м. 06.2026 г.
	Галя Стоянова

	8.
	Участие в състезания и турнири – футбол
	през годината

	Веселин Стойчев

	9.
	Футболен турнир между детски градини за купата на ОДК
	м. 05.2026 г.
	Веселин Стойчев

	10.
	Национален шампионат – приложно колоездене
	през годината по график
	Вилиян Великов

	11.
	Областен кръг по приложно колоездене
	м. 02.2026 г.
	Вилиян Великов



	12.
	Участие в състезания по Спортен календар – областни състезания, зонални състезания по лека атлетика, баскетбол, футбол.
	м.04-06.2026г.
	Учители направление „Спорт“

	13.
	5. Участие в значими общински и областни събития, организирани от Община Силистра, РУО –Силистра.
	постоянен
	заместник-директор учители


ВЗАИМОДЕЙСТВИЕ  С МЕСТНАТА ОБЩНОСТ, РОДИТЕЛИ, ПЕДАГОЗИ
	№
	Дейности
	Срок
	Отговорник



	1.
	Привличане на родителите за партньори  на ОДК при подобряване материалната база в учебните зали и дарителски кампании.  
	през  учебната година 
	заместник-директор

	2.
	Популяризиране достиженията  на ученици от Школите на ОДК  с Благодарствени писма до родителите, Поздравителни адреси до училищните ръководства. 
	м. май 2026
 
	учители 

заместник-директор

	3.
	Организиране на съвместни прояви с ученици, педагози и родители – Дни на отворени врати, консултиране, спортни състезания по възрастови групи, летни експедиции. 
	график летни 

ваканционни групи 
	заместник-директор, учители 

	4.
	Разширяване на партньорството  с местни институции и НПО за реализиране на трансгранични проекти, с участие на  групи от ОДК.
	през годината
	директор

заместник-директор

	5.
	Създаване на условия за екипна работа между учители от ОДК и педагози от училищата на община Силистра за добри практики  при  работата с едни и същи деца и ученици, за повишаване на ефективността на взаимодействието  в  учебно-възпитателния процес.
	през годината
	заместник-директор, учители 


